Imtella' Awwissu 10, 2020 - Aġġornata 10 Ta' Awwissu, 2020 4:42pm Wieħed mill-persuni li nstabu pożittivi fl-aħħar sigħat huwa gwardjan tal-ħabs. Kelliem għall-Faċilità Korrettiva ta' Kordin qal lil TVM li waqt il-proċess ta' contact tracing il-ħaddiem sostna li kien mar l-isptar ma' priġunier. Żied jgħid li l-faċilità korrettiva kompliet iżomm ma' protokoll ta' diżinfentar kontinwu, ilbies ta' maskri u żjarat taħt ċerti kundizzjonijiet, fosthom il-perspex. Ittieħdu wkoll għexieren ta' swabs ta' uffiċjali oħra li s'issa rriżultat fin-negattiv.